|  |
| --- |
| PRITARTA |
| Klaipėdos miesto savivaldybės |
| tarybos 2015 m. rugsėjis 24 d. |
| sprendimu Nr. T2-262 |

**PIRKIMO IR PARDAVIMO SUTARTIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(data)

*Klaipėda*

**I. SUTARTIES ŠALYS**

Klaipėdos miesto savivaldybė,

toliau sutartyje – **Pardavėjas**,

kuriam atstovauja Klaipėdos miesto savivaldybės administracija, kodas 188710823,

teisinė forma – biudžetinė įstaiga,

buveinės adresas: Klaipėda, Liepų g. 11,

duomenys apie juridinį asmenį kaupiami ir saugomi Lietuvos Respublikos juridinių asmenų registre,

veikianti pagal Lietuvos Respublikos įstatymus,

už kurią veikia Klaipėdos miesto savivaldybės administracijos direktorius SAULIUS BUDINAS, asmens kodas *(duomenys neskelbtini)*,

Lietuvos Respublikos asmens tapatybės kortelė Nr. *(duomenys neskelbtini)*,

deklaruota gyvenamoji vieta: *(duomenys neskelbtini),*

veikiantis pagal Lietuvos Respublikos įstatymus ir Klaipėdos miesto savivaldybės tarybos 2015 m. \_\_\_\_\_\_\_\_\_\_\_\_\_\_\_\_\_\_\_\_\_\_ d. sprendimą Nr. \_\_\_\_\_\_\_,

toliau sutartyje – **Pardavėjo atstovas**,

ir

akcinė bendrovė „Lietuvos dujos“, kodas 120059523,

teisinė forma – akcinė bendrovė,

buveinės adresas: Vilnius, Aguonų g. 24,

duomenys apie juridinį asmenį kaupiami ir saugomi Lietuvos Respublikos Juridinių asmenų registre,

toliau sutartyje – **Pirkėjas**,

kuriam atstovauja įgaliotinis REGIMANTAS NAUSĖDA, asmens kodas *(duomenys neskelbtini)*,

Lietuvos Respublikos asmens tapatybės kortelė Nr. *(duomenys neskelbtini)*,

deklaruota gyvenamoji vieta: *(duomenys neskelbtini),*

veikiantis pagal bendrovės įstatus ir įgaliojimą, patvirtintą Vilniaus m. 15-ojo notarų biuro 2014-12-30 registro Nr. DJ-9682,

toliau sutartyje – **Pirkėjo atstovas**,

**Pardavėjas** ir **Pirkėjas** kartu toliau sutartyje vadinami – **Šalimis**, o kiekvienas atskirai – **Šalimi**,

susitarė ir sudarė šią Pirkimo ir pardavimo sutartį (toliau – **Sutartis**).

**II. SUTARTIES DALYKAS**

1. Pardavėjo atstovas parduoda, o Pirkėjo atstovas perka akcinei bendrovei „Lietuvos dujos“ dujų tinklus – dujotiekio tinklus, unikalus Nr. 2100-1009-3011, esančius Klaipėdos m. sav. Klaipėdos m. Žalgirio g. 3A, toliau vadinamus **turtas** arba **Daiktas**.

2. Nekilnojamojo turto registro duomenys, charakterizuojantys Daiktą, nurodyti vadovaujantis valstybės įmonės Registrų centro Klaipėdos filialo atliktu duomenų sandoriui patikslinimu, užsakymo Nr.:

|  |  |
| --- | --- |
| Nekilnojamo turto registre registruojant turtą suteiktas registro įrašo Nr.: | 50/160393 |
| Adresas | Klaipėdos m. sav. Klaipėdos m. Žalgirio g. 3A |
| Nekilnojamas daiktas | Dujų tinklai - Dujotiekio tinklai |
| Unikalus Nr. | 2100-1009-3011 |
| Paskirtis | Dujų tinklų |
| Pažymėjimas plane | 1i |
| Daikto istorinė kilmė | Įrašų nėra |
| Statybos pradžios metai | 1999 |
| Statybos pabaigos metai | 1999 |
| Baigtumo procentas | 100 % |
| Fizinio nusidėvėjimo procentas | Įrašų nėra |
| Bendras plotas | Įrašų nėra |
| Tūris | Įrašų nėra |
| Vidutinė rinkos vertė | 1098,00 (vienas tūkstantis devyniasdešimt aštuoni) Eur |
| Vertės nustatymo data | 2014-07-14 |
| Kadastro duomenų fiksavimo data | 2014-07-14 |
| Daikto priklausiniai iš kito registro | Įrašų nėra |
| Daikto priklausiniai iš to paties registro | Įrašų nėra |
| Nuosavybė | Nuosavybės teisė: |
| Klaipėdos miesto savivaldybė, a.k. 111100775, 1/1 |
| Įregistravimo pagrindas: Priėmimo - perdavimo aktas, 2014-09-26, Nr. (9-4)-211K |
| Valstybės ir savivaldybių žemės patikėjimo teisė | Įrašų nėra |
| Kitos daiktinės teisės | Įrašų nėra |
| Juridiniai faktai | Įrašų nėra |
| Žymos | Įrašų nėra |
| Specialiosios žemės ir miško naudojimo sąlygos | Įrašų nėra |
| Daikto registravimas ir kadastro žymos | Kadastrinius matavimus atliko (kadastro žyma) |
| UAB “Vakarų geodezija”, a.k. 302614498 |
| Įregistravimo pagrindas: Nekilnojamojo daikto kadastro duomenų byla, 2014-07-14, Nr. ; Kvalifikacijos pažymėjimas, , Nr. 2M-M-1856 |
| Įrašas galioja: Nuo 2014-10-13 |
| Suformuotas naujas (daikto registravimas) |
| Įregistravimo pagrindas: Nekilnojamojo daikto kadastro duomenų byla, 2014-07-14, Nr. ; Priėmimo–perdavimo aktas, 2014-09-26, Nr. (9-4)-211K |
| Įrašas galioja: Nuo 2014-10-13 |
| Registro pastabos | Įrašų nėra |

3. Daikto ilgis – 82,61 m.

**III. KAINA**

4. Daikto kaina yra 1 060 Eur (vienas tūkstantis šešiasdešimt eurų), toliau – Kaina.

5. Turto kaina sumokama tokia tvarka ir terminais: 1 060 Eur (vieną tūkstantį šešiasdešimt eurų) Pardavėjas gavo iš Pirkėjo prieš šios Sutarties sudarymą. Pardavėjo atstovas patvirtino, kad 1 060 Eur (vieną tūkstantį šešiasdešimt eurų) Pardavėjas gavo iš Pirkėjo prieš šios Sutarties sudarymą.

Pinigai į notaro depozitinę sąskaitą nemokami.

**IV. DAIKTO (DAIKTŲ) PERDAVIMAS IR NUOSAVYBĖS TEISĖS PERĖJIMAS**

6. Ši Sutartis yra kartu ir turto priėmimo ir perdavimo dokumentas. Atskiras dokumentas dėl turto perdavimo ir priėmimo Šalių susitarimu nebus pasirašomas. Pardavėjas atlaisvino parduodamą turtą ir perdavė turtą Pirkėjui prieš šios Sutarties sudarymą, o Pirkėjas šį turtą priėmė ir pretenzijų dėl turto kokybės neturi. Pardavėjo atstovas perdavė pirkėjo atstovui visus dokumentus, susijusius su turto technine charakteristika bei būkle ir visus techninės apskaitos dokumentus.

7. Sutarties Šalims išaiškinta ir Šalys žino, kad nuosavybės teisė į turtą Pirkėjui pereina nuo turto perdavimo.

**V. ŠALIŲ PAREIŠKIMAI, GARANTIJOS**

8. Pardavėjo atstovas pareiškia ir garantuoja, kad:

8.1. parduodamas turtas anksčiau niekam kitam neparduotas, nedovanotas, neįkeistas, kitaip neperleistas, neperduotas naudotis tretiesiems asmenims, suvaržymų ir apribojimų šios Sutarties sudarymui nėra, areštai neuždėti, teisme ginčų dėl jo nėra;

8.2. nėra jokių viešosios teisės pažeidimų ar apribojimų, kurie galėtų turėti įtakos Pirkėjo nuosavybės teisei į turtą;

8.3. pasirašydamas, pateikdamas bei vykdydamas šią Sutartį Pardavėjo atstovas nepažeidžia galiojančių įstatymų, norminių aktų, taip pat nepažeidžia jokios sutarties ar kito dokumento bei kreditorių teisių ir teisėtų interesų;

8.4. parduodamam turtui nėra taikoma jokių servitutų, naudojimo apribojimų, išimčių, išlygų ar bet kokio kito pobūdžio apribojimų, išskyrus tuos, kurie numatyti šioje Sutartyje. Pardavėjas turi visas būtinas teises, leidžiančias jam disponuoti, naudoti, eksploatuoti parduodamu turtu ir šios teisės po turto perdavimo pereis Pirkėjui;

8.5. šios Sutarties sudarymo momentu nėra paslėptų parduodamo turto trūkumų, dėl kurių turto nebūtų galima naudoti pagal paskirtį arba jo naudingumas sumažėtų taip, kad Pirkėjas apie tuos trūkumus žinodamas arba nebūtų jo visai pirkęs, arba nebūtų už jį tiek mokėjęs. Pardavėjas įstatymų nustatyta tvarka atsako už minėtus trūkumus, jeigu neįrodo, kad jie atsirado po turto perdavimo dėl Pirkėjo ar trečiųjų asmenų kaltės arba dėl nenugalimos jėgos;

8.6. nėra įsiskolinimų už išlaidas, susijusias su šio turto eksploatacija;

8.7. nėra jokių įsiskolinimų bet kokiam juridiniam ir fiziniam asmeniui už parduodamo turto rekonstrukciją ir (ar) remontą. Nėra sudaryta jokių sutarčių, susijusių su parduodamu turtu, už kurias Pardavėjas yra skolingas ir (ar) nėra įvykdyti šių sutarčių įsipareigojimai, ir (ar) įsipareigojimų įvykdymas yra atidėtas. Visos pretenzijos dėl skolų ir (ar) įsiskolinimų, ir (ar) neįvykdytų sutartinių įsipareigojimų iki turto atlaisvinimo dienos gali ir turi būti pateikiamos Pardavėjui;

8.8. Pardavėjas turi visas juridinio asmens teises, leidžiančias sudaryti šią Sutartį, pateikti bei vykdyti, ir gali atlikti visus juridiniam asmeniui privalomus bei kitus veiksmus, suteikiančius įgaliojimus šioje Sutartyje;

8.9. ši sutartis neprieštarauja Lietuvos Respublikos įstatymams, norminiams aktams, Sutarties sudarymui apribojimų nėra;

8.10. Pardavėjui nėra suteikta paskola iš lėšų gautų valstybės vardu arba paskola su valstybės garantija;

8.11. Klaipėdos miesto savivaldybės tarybos sprendimas parduoti nekilnojamąjį turtą buvo priimtas laikantis visų teisės aktų reikalavimų, taip pat Pardavėjo atstovas garantuoja, kad Klaipėdos miesto savivaldybės tarybos posėdžio sprendimas parduoti turtą yra teisėtas, tinkamai įformintas ir galiojantis, yra gauti visi leidimai ir priimti visi būtini sprendimai šios Sutarties sudarymui ir jie galioja, yra teisėti ir tinkamai įforminti;

8.12. Pardavėjas garantuoja Pirkėjui, kad jam bus atlyginti visi nuostoliai, tiesiogiai kylantys dėl šioje Sutartyje numatytų Pardavėjo pateiktų pareiškimų ir (ar) garantijų neatities faktinėms aplinkybėms. Pardavėjas garantuoja padengti visas galimas skolas ir (ar) įsiskolinimus, susijusius su parduodamu turtu, ne vėliau kaip per 7 (septynias) kalendorines dienas nuo turto atlaisvinimo dienos.

9. Pirkėjo atstovas pareiškia ir garantuoja:

9.1. pasirašydamas, pateikdamas bei vykdydamas šią Sutartį Pirkėjo atstovas nepažeidžia galiojančių įstatymų, norminių aktų bei bendrovės įstatų, vidaus darbo reglamento reikalavimų;

9.2. yra gauti visi leidimai ir priimti visi būtini sprendimai šios Sutarties sudarymui ir jie galioja, yra teisėti ir tinkamai įforminti;

9.3. Pirkėjas turi visas juridinio asmens teises, leidžiančias sudaryti šią Sutartį, pateikti bei vykdyti, ir gali atlikti visus juridiniam asmeniui privalomus bei kitus veiksmus, suteikiančius įgaliojimus šioje Sutartyje;

9.4. tarp REGIMANTO NAUSĖDOS ir įgaliotojo nėra interesų konflikto;

9.5. šis sandoris neprieštarauja įgaliotojo interesams;

9.6. įgaliojimas, tvirtintas Vilniaus m. 15-ojo notarų biuro 2014-12-30 registro Nr. DJ-9682, nėra nei panaikintas, nei pasibaigęs.

**VI. KITOS SĄLYGOS**

10. Pasikeitus turto savininkui parduotame turte joks asmuo, išskyrus Pirkėją, neišsaugo teisės naudotis juo ar jo dalimi.

**VII. ŽYMOS, DAIKTINĖS TEISĖS IR JURIDINIAI FAKTAI, REGISTRUOJAMI NTR**

**VIII. BAIGIAMOSIOS NUOSTATOS**

11. Prieš trečiuosius asmenis ši Sutartis gali būti panaudota ir jiems sukelti teisines pasekmes tik tuo atveju, jei ji įstatymų nustatyta tvarka įregistruota viešame registre.

12. Sutarties sudarymo išlaidas apmoka Pirkėjas.

13. Sutartis sudaryta trimis egzemplioriais, iš kurių vienas paliekamas Klaipėdos m. pirmajame notarų biure (S. Daukanto g. 21, Klaipėda), o kiti duodami Šalims.

14. Ši Sutartis Šalių suprasta dėl turinio, pasekmių ir, kaip atitinkanti jų valią bei tikruosius ketinimus, priimta bei pasirašyta:

PARAŠAI

|  |
| --- |
|   |
|   |
| (vardas ir pavardė, parašas) |
|   |
|   |
| (vardas ir pavardė, parašas) |

2015 m. liepos \_\_\_\_\_\_\_\_\_\_\_\_\_\_\_\_ d.

Aš, Klaipėdos m. 1-ojo notarų biuro notaras Edgaras Sutkus, Sutartį, pasirašytą SAULIAUS BUDINO, atstovaujančio Klaipėdos miesto savivaldybei, ir REGIMANTO NAUSĖDOS, atstovaujančio akcinei bendrovei „Lietuvos dujos“, tvirtinu.

Ši Sutartis turi būti užregistruota valstybės įmonėje Registrų centre.

Notarinio registro Nr.

Identifikacinis NETSVEP Nr. 1015794361

Notaro atlyginimas Eur

Kompensacijos už patikrą registruose dydis Eur

VĮ Registrų centro darbų kainos dydis Eur

Kompensacijos (-ų) už kitas kliento prašymu notaro atliktas paslaugas dydis Eur

Notaro parašas

Adresas: S. Daukanto g. 21, LT-92231 Klaipėda

Tel. (8 46) 41 05 82

Mob.

Faks. (8 46) 31 26 70

El. paštas notaras@notarius.lt

LM